इस सीरीज़ को गवाहों के विवरण के आधार पर नाटकीय रूप दिया गया है।
कुछ घटनाएँ एवं पात्र बदले या जोड़े गए हैं।
इस सीरीज़ के तीन भाग हैं और हर एपिसोड को
पूरी सीरीज़ को ध्यान में रखते हुए देखा और समझा जाना चाहिए।
मैं ऑनलाइन थी और मैंने एक प्रोफ़ाइल देखी।
मैंने उससे उसका नाम पूछा, और उसने कहा, "मज़हर महमूद।"
उसके साथ मुझे ऐसा लगा जैसे...
मेरे अलावा और कुछ मायने नहीं रखता।
मैंने कहा, "मैं जानना चाहती हूँ कि तुम कैसे दिखते हो।"
और...
उसने मुझे कुछ तस्वीरें भेजीं, पर उसने अपना चेहरा...
ढक दिया था।
मुझे लगा, "यह है कौन?"
मैंने उससे पूछा, "तुम क्या काम करते हो?"
और उसने कहा कि बिज़नेसमैन है।
और, सच कहूँ तो, मैंने मान लिया और आगे बढ़ी।
मुझे कोई शक नहीं हुआ।
बिज़नेसमैन के बाद उसने खुद को सरकारी मुलाज़िम बताया,
तब मैं उलझन में पड़ गई।
मैं पूछने लगी, "सरकार के लिए क्या काम करते हो?"
बोला, "सुरक्षा कारणों से नहीं बता सकता।"
फिर मुझे लगा,
"मुझे कोई खतरा है?" वह सब।
एक दिन, वह बोला, "मुझसे मिलना चाहोगी?"
और मैंने कहा, "ठीक है।"
मैंने कहा, "पर बताओ तुम हो कौन।"
और फिर उसने बताया। वह बोला, "मैं सरकार के लिए काम नहीं करता।
"मैं एक अंडरकवर जर्नलिस्ट हूँ।"
और मैंने सोचा,
"रुको, क्या?"
शुरुआत उसी तरह हुई।
माज़ लोगों को अपनी तस्वीर लेने नहीं देता था,
पर मुझे लेने देता था,
और उसने हम दोनों की, साथ में
सैंकड़ों तस्वीरें लीं।
बात यह है, सब को लगता था कि वे फ़र्ज़ी शेख को जानते हैं,
पर...
मैं उसके असली रूप को जानती थी।
मैं जानती थी...
मज़हर महमूद को।
फ़र्ज़ी शेख नाम के जर्नलिस्ट, मज़हर महमूद का मुकदमा
ओल्ड बेली में शुरू हो गया है।
उसे सच मानना इतना मुश्किल था कि वह सच लगता था, समझे न?
यह झूठ नहीं हो सकता।
तीस सालों तक, वह मज़े से अपनी पहचान को छुपाता रहा।
उसकी गुमनामी, उसका रहस्य,
उसकी इस पूरी साज़िश की नींव थी।
खुद को "स्टिंग का बादशाह" कहने वाला,
हर रोज़ टोपी की आड़ में अदालत पहुँचता है।
मेरे हिसाब से वह एक निर्दयी, बेईमान,
और बेरहम इंसान था।
मज़हर महमूद ने सनसनीखेज़ खबरों का खुलासा किया है।
क्रिमिनल कोर्ट
जैसे पाकिस्तानी क्रिकेट में मैच-फ़िक्सिंग का,
और विक्टोरिया बेकहम के अपहरण का खुलासा।
माज़ ने इस बात को लेकर खेल खेला
कि पैसा कोई मुश्किल नहीं है,
और अगर आप करीब पहुँच जाएँ, तो अपना हिस्सा ले सकते हैं।
यह कहना मुश्किल है।
वह अपने काम में बहुत, बहुत ही माहिर है।
द फ़ेक शेख
द सन द संडे टाइम्स
द टाइम्स न्यूज़ ऑफ़ द वर्ल्ड
नब्बे के दशक के अंत में,
माज़ ने न्यूज़पेपर रिपोर्टर ऑफ़ द ईयर जीता था।
मुखबिर
रिपोर्टर ऑफ़ द ईयर मज़हर महमूद
उसे उस बात पर बहुत गर्व था।
यह आदमी सबसे अव्वल
खोजी, रिपोर्टर था, या जो भी आप कहना चाहें।
पर, 2000 की शुरुआत में,
न्यूज़ ऑफ़ द वर्ल्ड ने बड़े पैमाने पर फ़ोन हैक करने शुरू किए।
जर्नलिस्ट
मिस्टर मलकैर?
लोगों के फ़ोन हैक करके, उनके मैसेज सुनने के लिए,
न्यूज़ ने ग्लेन मलकैर को प्राइवेट इन्वेस्टिगेटर के तौर पर रखा।
माज़ को वह नापसंद था। एक, वह गैरकानूनी था।
दो, वह बहुत ही ओछी, बेकार,
घटिया पत्रकारिता थी।
पर ग्लेन मलकैर इतनी कम कीमत पर, इतनी सारी कहानियाँ लेकर आया,
और, क्योंकि वह इतना सफ़ल हो रहा था,
अब मज़हर की ज़रूरत नहीं थी।
हम बस उनके मैसेज सुन सकते थे। काफ़ी सस्ता रास्ता था।
टैब्लॉयड की दुनिया में काफ़ी दबाव, काफ़ी तनाव था।
पिछली कहानी ही आपकी सफलता तय करती थी,
आप अच्छा काम न करें, तो निकाल दिए जाते और ऐसा हो रहा था।
जर्नलिस्ट
उससे उम्मीद थी कि बड़ी-बड़ी कहानियाँ लाएगा।
डिप्टी संपादक न्यूज़ ऑफ़ द वर्ल्ड
महमूद के लिए सच कहें तो,
उसका अपना अहम चाहता होगा कि वह बड़ी-बड़ी कहानियाँ लेकर आए।
मज़हर को अपने काम में सुधार लाना था, साबित करना था कि उसके पुराने तरीके
कारगर थे, बजट के लायक थे, और आगे बढ़ने लायक थे।
न्यू स्कॉटलैंड यार्ड
साल 2002 में, स्पेशलिस्ट इन्वेस्टीगेशन्स यूनिट में
मैं एक डिटेक्टिव इंस्पेक्टर था।
मज़हर महमूद ने हमें बताया कि उसका एक खुफ़िया मुखबिर है
जिसने पूर्वी यूरोपियों के एक गिरोह में घुसपैठ कर ली है।
किसी को इस बात पर शक न हो।
मुखबिर बनाने में माज़ बहुत ही माहिर था।
संपादक न्यूज़ ऑफ़ द वर्ल्ड
अपराध की दुनिया में कइयों से पहचान थी,
अगर वे हमें अच्छी खबरें देते, तो हम पैसे देते।
इस बार सोने की खान उसके हाथ लगी थी।
उसने हमें हैरान करने वाली आवाज़ सुनाई
जिसमें वह गिरोह एक बहुत ही जानी-मानी हस्ती का
अपहरण करने की बात कर रहा था।
उस औरत को पकड़ना मुश्किल नहीं है।
कितने माँगोगे, जे?
-शायद पाँच मिलियन ठीक रहेंगे। -पाँच।
कोई मुश्किल नहीं। वे...
हर बार पैसे दे ही देते हैं।
उतने पैसे का बंदोबस्त करने के लिए
-एक हफ़्ता है। -हाँ।
अगर पैसे न आए, तो औरत के टुकड़े-टुकड़े कर दूँगा, बस।
उसने हमें बताया कि...
जिसका अपहरण होने वाला था, वह...
विक्टोरिया बेकहम थी।
पूरी ईमानदारी से कहूँ तो, मेरे दिमाग में सबसे पहले जो बात आई, वह थी,
"हे भगवान, अब हम क्या करें?"
शायद यह याद रखना ज़रूरी है कि उस समय,
डेविड और विक्टोरिया बेकहम बहुत ही जाने-माने लोग थे।
उनकी हर बात सुर्खियों में होती।
इसलिए बेकहम परिवार का अपहरण करने की कोशिश
दुनिया की सबसे बड़ी कहानियों में से
एक होती।
निजी संपत्ति बाहर रहिए
वे बेकहम परिवार के बंगले के बाहर इंतज़ार करते,
और जब पॉश स्पाइस की गाड़ी बाहर निकलती,
वे अचानक हमला करते,
उसका अपहरण करते, बेहोश करते,
बदले में फिरौती माँगते।
अगर उसके बच्चे साथ होते,
तो वे उनका भी अपहरण करते।
पाँच मिलियन पाउंड की माँग करने वाले थे।
हमें एक संदिग्ध का हैरतअंगेज़ वीडियो भी दिखाया गया
जिसके हाथ में बंदूक साफ़ नज़र आ रही थी।
मॉसर।
-तुम क्यों... -जर्मन।
-जर्मन? -हाँ।
-ठीक है। -अच्छी बात है।
एकदम सुरक्षित है।
काफ़ी दमदार है।
अचानक, मामला काफ़ी गंभीर हो गया।
वाकई में जान को खतरा था।
और एक हथियारबंद दस्ता तैनात करने का अधिकार दिया गया।
अगले कुछ घंटों में हम जो भी करेंगे,
वह किसी की ज़िंदगी और मौत का सवाल बन सकता था।
माज़ ने एक होटल की पार्किंग में गिरोह के साथ एक मुलाकात रखी।
हथियारबंद दस्ता इंतज़ार कर रहा था।
गिरोह आकर पहुँचा।
हथियारबंद इंस्पेक्टर ने कहा, "आगे बढ़ो।"
विश्व विशेष 5 मिलियन की फिरौती रोकी
पॉश बेकहम अपहरण
उसे दाद देनी होगी। बंदे में दम था।
बंदे में दम था।
इसीलिए न्यूज़ ऑफ़ द वर्ल्ड में लोग उसे चाहते थे।
बेकहम परिवार के अपहरण की कोशिश ने खलबली मचा दी।
नाटकीय तरीके से कहें तो, वह कहानी धड़ल्ले से बिकी।
बीबीसी न्यूज़
स्कॉटलैंड यार्ड ने कहा कि उन्होंने विक्टोरिया बेकहम के
अपहरण की साज़िश नाकाम कर दी।
विक्टोरिया बेकहम ने आज सुबह अपनी हैरत ज़ाहिर करते हुए कहा
कि इस खबर ने उन्हें एकदम डरा दिया है।
अपहरण के आरोप की सुनवाई के लिए
पाँच लोगों को 24 फ़रवरी को अदालत में हाज़िर किया जाएगा।
मैं और मेरा परिवार इस हादसे से बहुत डर गए थे।
मतलब, सच में बहुत ही भयानक बात थी।
अब आप बॉडीगार्ड के बिना घर से बाहर निकलती हैं?
नहीं। हम नहीं... हम कहीं नहीं जाते।
-और बच्चे? बॉडीगार्ड के बिना? -हरगिज़ नहीं।
नहीं।
तो, कई महीने बाद, मुकदमा चला।
न्यूज़ ऑफ़ द वर्ल्ड के
सबूत को लेकर कई आरोप लगाए गए
और उनसे इनकार किया गया।
गिरोह के सदस्यों ने कहा कि उन्हें फंसाया गया था,
और वह आइडिया मुखबिर का था।
मीडिया में और हर जगह...
अपहरण की साज़िश... या बस एक स्टिंग?
लोग कह रहे थे कि पहले पन्ने की
कहानी बनाने के लिए, यह सब एक चाल थी।
आज मामला नाटकीय तरीके से खारिज किया गया।
बचाव वकीलों ने कहा कि ऐसी कोई योजना नहीं थी
और न्यूज़ ऑफ़ द वर्ल्ड की
गलत तहकीकात के चलते उनके मुवक्किल फँसे।
मुकदमा खारिज फ़र्ज़ी शेख पर दबाव
जब वह मुकदमा ख़ारिज हुआ,
लोगों को लगा कि मज़हर महमूद का करियर खत्म हो जाएगा।
पर फिर मुखबिर ने कहा कि...
वह मनगढ़ंत कहानी थी और उसने वह सिर्फ़ पैसों के लिए किया था।
हमने इस तथाकथित अपहरण की साज़िश की।
मुखबिर की आवाज़
मैंने वह पैसों के लिए किया था।
वह सरासर झूठ था।
न्यूज़ ऑफ़ द वर्ल्ड और मज़हर को दोषी ठहराया।
अपहरण वाली कहानी सच ठहराई
पर हमने कोई गलती नहीं की थी।
सही कदम उठाते हुए, हम पुलिस के पास गए
और अपने सारे सबूत पेश किए।
पुलिस और क्राउन प्रॉसीक्यूशन सर्विस ने
आगे बढ़ने का फ़ैसला किया,
पर मुकदमे के दौरान वे पीछे हट गए।
दरअसल, एक जज ने अदालत में इतना भी कहा
कि उन्हें इस बात पर कोई शक नहीं था
कि माज़ को यह साज़िश वाकई में सच लगी थी।
क्या यह सिर्फ़ उस मुखबिर का आइडिया था?
क्या गिरोह के सदस्यों ने वाकई में वे बातें कही थीं,
या किसी और ने मनगढ़ंत कहानी बनाई?
मुझे कुछ नहीं पता।
ज़ाहिर है, अधिकारी यही चाहते होंगे
कि मामला आगे बढ़े
और किसी पर आरोप लगे।
उससे मामले में चार चाँद लग जाते।
पर, आम तौर पर, शायद उससे कोई फ़र्क नहीं पड़ता।
उस समय, बस वह कहानी अहम थी
और उसने जो खलबली पैदा की।
बेकहम परिवार के अपहरण की कोशिश के बाद,
माज़ को पता था कि हमें वही चाहिए जो उसके पास था।
न्यूज़ ऑफ़ द वर्ल्ड
उस पर किसी तरह की रोक नहीं थी।
कहा गया, "टूट पड़ो, माज़।"
न्यूज़ ऑफ़ द वर्ल्ड में वह समय
उसका सबसे बेहतरीन समय था जब उसने बहुत कुछ किया।
उसने जो भी किया, वे अंतरराष्ट्रीय कहानियाँ बनीं।
शाही परिवार का पर्दाफ़ाश
मिशेल ने रानी को धोखा दिया
ऐसा लगता कि हर हफ़्ते वह यह सब कैसे कर लेता है?
हम पहले पन्ने के बड़े-बड़े...
न्यूज़ इंटरनेशनल
...पोस्टर लगाते थे। प्रेरणा के तौर पर।
फ़र्ज़ी शेख की कई तहकीकातें वहाँ थीं।
उसे अंडरकवर जाना पसंद था।
महमूद की पुरानी साथी
कहानियाँ हासिल करना। लोगों का पर्दाफ़ाश करना।
वही उसकी खासियत थी। वही करता था।
मुझे याद है, जब हम दुबई घूमने गए थे,
वह लंच के लिए हमें मरीना ले गया,
वहाँ एक बहुत खूबसूरत कश्ती थी,
और उसने कहा, "इसी कश्ती पर पिछली कहानी मिली थी।"
उसने कहा कि उसने स्वेन-गोरन एरिकसन पर
स्टिंग ऑपरेशन किया था।
चलिए, स्वेन!
उस समय स्वेन-गोरन एरिकसन इंगलैंड की फ़ुटबॉल टीम के मैनेजर थे।
इस देश में, खेल जगत में इससे बड़ी नौकरी और कोई नहीं है।
स्वेन अकसर टैब्लॉयड में नज़र आते थे।
उनका कइयों के साथ चक्कर था,
और वह जहाँ भी जाते, बदनामी उनका पीछा न छोड़ती।
स्वेन की कहानी से हमेशा अखबार बिकते थे।
माज़ ने सुना था कि स्वेन को ऐसी नौकरी की तलाश थी जिसमें अच्छे पैसे मिलें।
वर्ल्ड कप में ज़्यादा समय नहीं बचा था,
और उनका ध्यान टीम पर होना चाहिए था।
बजाय उसके, वह अपनी अगली नौकरी की तलाश में थे।
यह बहुत बड़ा धोखा था।
पर, एक बात कहूँ? एक बहुत बड़ी कहानी।
तो माज़ एक कमाल का प्लान लेकर आया।
इसमें लाखों पाउंड का
खर्चा था।
लेकिन अब तक, हमें फ़र्ज़ी शेख पर
इतना भरोसा हो गया था
कि हमने कहा, "ठीक है।"
माज़ का एक आदमी स्वेन के एजेंट तक पहुँचा और बोला,
"क्या स्वेन को दुबई में
"एक फ़ुटबॉल अकादमी शुरू करने और चलाने में दिलचस्पी होगी?"
"हाँ, उन्हें दिलचस्पी होगी।"
"क्या वह वीकेंड पर फ़र्स्ट क्लास फ़्लाइट से जाकर उस शेख से
"मिलना चाहेंगे जो पैसा लगा रहा है?"
स्वेन का एजेंट
"हाँ, वह चाहेंगे।"
स्वेन के एजेंट का एक बहुत ही समझदार कानूनी सलाहकार था,
नाम रिचर्ड डे वो था।
बड़ी समझदारी से,
दुबई जाने की कोई भी बात करने से पहले,
डे वो लंदन वाले दफ़्तर में आकर मिलना चाहता था।
लेकिन एक मुश्किल थी।
कोई दफ़्तर है ही नहीं।
तो हमने क्या किया?
हमने एक दफ़्तर बनाया।
एक आलीशान दफ़्तर किराये पर लिया।
कई मशहूर हस्तियों के साथ शेख की नकली तस्वीरें वहाँ लगाईं।
वह एक जुआ था।
फ़ैल्कन कम्यूनिकेशन्स
मैंने कभी भी नहीं सोचा था कि...
स्वेन का कानूनी सलाहकार
मेरा नाम न्यूज़ ऑफ़ द वर्ल्ड में आएगा।
दूसरे स्टिंग ऑपरेशन के बारे में पढ़ा था,
और इस यकीन के साथ उन्हें पढ़ा कि,
"यार, मेरे साथ ऐसा कभी नहीं होगा।"
दफ़्तर काफ़ी ऊँचे दर्जे का लगा।
जानी-मानी हस्तियों के साथ
शेख की तस्वीरें थीं।
उससे मुझे इस बात की तसल्ली हुई
और भरोसा हुआ कि हमारा सामना किससे है।
कानून के इस शातिर बंदे, डे वो को लेकर मुश्किल यह थी
कि उसे मिडल ईस्ट की काफ़ी जानकारी है।
और वह अर्थव्यवस्था के आँकड़े बताने लगा
और उन्हें कुछ पता नहीं था।
उस समय, मैं शेख के किसी...
प्रतिनिधि से बात कर रहा था।
इसलिए प्रोजेक्ट के बारे में
उससे किसी भी तरह की जानकारी हासिल करना बहुत ही मुश्किल था।
लेकिन, वे बार-बार इस बात पर ज़ोर दे रहे थे
कि किस दर्जे का सत्कार होगा।
फ़र्स्ट क्लास फ़्लाइट,
दुनिया के सबसे आलीशान होटल में कमरे।
इस बात में शायद कोई शक नहीं कि हम कुछ हद तक यह सोच रहे थे कि...
हमें कोई नुकसान नहीं होगा
उनका न्योता स्वीकार करके
वहाँ जाकर उनसे बात करने
और उनकी बात सुनने से।
पर माज़ को समझ आ गया था
कि उसे वकील से बचना होगा।
उन्होंने यह बात साफ़ बताई कि...
जो भी सत्कार होगा, वह स्वेन और उनके एजेंट,
ऐथोल का होगा, मेरा नहीं।
समझदारी दिखाई।
दरअसल ऐथोल ने ज़ोर दिया
कि मुझे वहाँ होना चाहिए।
वह बोला, "कह दो कि मैं फ़्लाइट का खर्चा दूँगा।"
इस सब से मामला और पेचीदा होता जा रहा था,
क्योंकि सच कहूँ तो,
यह बंदा काफ़ी तेज़ है।
स्वेन और ऐथोल को लेने के लिए लिमोज़ीन पहुँची,
उन्हें हीथ्रो ले जाया गया।
और मुझे अकेले जाना पड़ा।
मैंने एक आम उड़ान ली।
दुबई
स्वेन और ऐथोल से बुर्ज अल अरब में मिला।
उसे प्रभावित करने के इरादे से ही
डिज़ाइन किया गया था। और ऐसा हुआ भी।
माज़ को इतना पता है...
कि उन्हें हर बात पर यकीन हो जाएगा और वे झाँसे में आ जाएँगे
अगर उन्हें यकीन हो गया
कि वह इतना दौलतमंद है जिसका उन्होंने कभी ख्वाब भी नहीं देखा।
शेख ने बड़ी गर्मजोशी के साथ स्वेन का स्वागत किया।
मुझ पर ध्यान देने में या मुझसे किसी तरह
बात करने में उसे कोई दिलचस्पी नहीं थी,
जो ठीक था।
हमारा इस बात पर पूरा ध्यान था कि उनकी सभ्यता को कोई ठेस न पहुँचे।
स्वेन ने खास तौर पर पूछा
कि क्या वाइन मंगवाने या पीने से
कोई एतराज़ होगा।
हमने उन्हें यह सलाह दी थी कि,
"यह मत करना।"
शेख ने न सिर्फ़ वाइन पेश की,
बल्कि वह इस हद तक ज़ोर दिया कि हम सोचने लगे
कि अगर न पी तो बुरा लगेगा।
ऐसा कह सकते हैं कि वह
यह देखने के लिए एक परीक्षा थी कि जब मैंने महंगी वाली मंगवाई...
तो क्या वे हिचकिचाएँगे।
मैंने महंगी वाली मंगवाई।
वे हज़ारों पाउंड की वाइन पी रहे थे।
वाइन कमाल की थी।
उस शाम वाइन ही सबसे अच्छी थी।
हद से बाहर जाकर मज़े लूटे गए,
और वह पूरी तरह उसके झाँसे में आ गए।
पहले दस-पंद्रह मिनट यही बातें होती रहीं
कि वे क्या करना चाहते हैं।
हम इसी बात पर डटे रहे
कि स्वेन का ध्यान पूरी तरह से वर्ल्ड कप पर है।
उसके बाद शेख ने और कुछ सुझाने को कहा।
स्वेन के एजेंट ने कहा कि एक फ़ुटबॉल क्लब बिकने वाला है,
और क्या शेख उसे खरीदना नहीं चाहेगा?
और क्या मैनेजर के रूप में स्वेन सही नहीं रहेगा?
मुझे उसमें कोई एतराज़ नहीं लगा।
सच कहूँ तो, अभी भी नहीं लगता।
वह बस यह जानने की कोशिश कर रहे थे
कि वर्ल्ड कप के बाद अगर एफ़ए
किसी नई दिशा में आगे बढ़ना चाहे,
तो किस तरह का काम अच्छा हो सकता है।
खाने के दौरान, स्वेन ने कभी कोई वादा नहीं किया
या यह कि कुछ करेंगे।
इसके बाद वही हुआ
जो माज़ अकसर करता था।
उसने तय किया कि वह स्वेन के साथ अकेले में और समय बिताना चाहता है।
तो ऐसी हालत में आप क्या करेंगे?
आप एक आलीशान कश्ती किराये पर लेंगे,
खर्चा चाहे जितना भी हो।
दिन के 10,000 पाउंड लगे तो क्या...
बस कहानी मिल जाए।
इसमें कोई शक नहीं कि उस कश्ती को देख
हमारा यकीन और पक्का हो गया कि ऐसे लोगों से बात कर रहे थे
जिनके पास उस काम को अंजाम देने की काबिलियत थी
जिसकी बात हो रही थी।
इसमें कोई शक नहीं, दूसरे देश, दूसरी सभ्यता के
इंसान के साथ
काम करते वक्त
आप कुछ ज़्यादा इज़्ज़त से पेश आते हैं
क्योंकि मैं असभ्य नज़र नहीं आना चाहता था।
अगर वह दक्षिण लंदन का कोई गोरा होता,
तो शायद मैं और ज़्यादा...
दिमाग से काम लेता
जितना मैंने वहाँ लगाना ठीक समझा।
फिर उन्होंने पूछा कि क्या हम खाने से पहले तैरना चाहेंगे।
और...
शुरू में स्वेन ने इशारा दिया कि वह तैरने के लिए राज़ी हैं।
तो हमें लगा, "अगर सब तैरेंगे तो ठीक है।"
जब तक हम तैरने के लिए तैयार हुए,
स्वेन ने न तैरने का फ़ैसला किया।
मैंने तय किया कि पानी में छलाँग लगाऊँगा,
कुछ एक चक्कर लगाकर वापस आ जाऊँगा।
तो, आखिरकार,
माज़ को जो मौका चाहिए था, वह मिल गया।
जहाँ वे पैसों को लेकर सारी बातचीत कर सकते थे।
और रिकॉर्ड़िंग वाली मशीन सब कुछ रिकॉर्ड कर लेगी।
और क्या ज़बरदस्त बातें हैं।
मैं लंदन लौटा।
जैसे ही फ़ोन बजते देखा, समझ गया कि कोई गड़बड़ हुई है।
उन्होंने सबसे पहले कहा,
"यकीन नहीं करोगे। न्यूज़ ऑफ़ द वर्ल्ड का स्टिंग ऑपरेशन था।"
दिमाग में तूफ़ान चलने लगता है।
इसका आप पर क्या असर होगा? आपके मुवक्किलों पर?
परिवार पर क्या असर होगा?
प्रतिष्ठा पर क्या असर होगा?
और मुझे याद है, मुझे लगा...
जैसे किसी ने पेट में मुक्का मारा हो।
किसी भी अखबार का, वह तब तक का सबसे हैरतअंगेज़
स्टिंग ऑपरेशन था।
बड़े-बड़े, एकदम साफ़ अक्षर।
"स्वेन के घटिया सौदे।"
स्वेन के घटिया सौदे
पूरा पहला पन्ना,
अगले दो पन्ने,
और उसके बाद अगले दो पन्ने।
फिर सबने वह खबर छापी।
उसे बार-बार छापा गया।
इंगलैंड के फ़ुटबॉल कोच, स्वेन-गोरन एरिकसन
एक ताज़ा विवाद में घिरे हैं।
वह स्टिंग ऑपरेशन का शिकार हुए
जिसमें ढेर सारे पैसे का झाँसा दिया गया,
और वह फँस गए।
एक अंडरकवर रिपोर्टर के साथ बातचीत के दौरान,
उन्होंने बताया कि ऐस्टन विला को चलाने के लिए,
उन्हें इंगलैंड से दूर किया गया।
लेख में कही गई बातें मज़ाक से कम नहीं थीं।
बहुत सी बातें असल में कहीं बातों से काफ़ी अलग थीं।
कुछ को बढ़ा-चढ़ाकर कहा गया, कुछ मनगढ़ंत थीं।
कुछ तो सरासर झूठ थीं।
पहले भी इंगलैंड के प्रति स्वेन की
प्रतिबद्धता पर सवाल उठाए गए हैं।
अब उनकी ईमानदारी पर सवाल है।
उसे जिस तरह से देखा गया,
जिस तरह आम जनता ने उसे समझा,
वह मेरे लिए हैरत की बात थी।
उसे निकाल देना चाहिए।
उन्होंने काफ़ी विवाद किए है।
काम भी उतना अच्छा नहीं करता।
किसी अंग्रेज़ को करना चाहिए।
स्वेन, आप इंगलैंड छोड़ने वाले हैं?
व्यक्तिगत रूप से स्वेन की बात करें,
पेशेवर रूप से बात करें,
उस हादसे का असर
काफ़ी गहरा है।
इंगलैंड के नए फ़ुटबॉल कोच की तलाश जारी है।
मौजूदा कोच, स्वेन राज़ी हुए हैं
कि गर्मियों के वर्ल्ड कप के बाद,
वह अपना पद छोड़ देंगे।
क्वार्टर फ़ाइनल में पेनल्टी पर
पुर्तगाल से हारने पर, इंगलैंड वर्ल्ड कप से बाहर है।
ज़ाहिर है, उन्होंने न्यूज़ ऑफ़ द वर्ल्ड को
और मज़हर महमूद को
दोषी ठहराया।
अगर हम वाकई में जनता के हित के खिलाफ़ कुछ कर रहे होते,
तो ठीक है, आप कह सकते हैं, "पकड़ लिया।"
पर सच में?
हम ऐसे प्रस्ताव पर
किसी से बात करने गए थे जिसका खास फ़ायदा नहीं हुआ।
और, उसके लिए, आप तीन लोगों की ज़िंदगियाँ
और उनकी प्रतिष्ठा खत्म करना चाहते हैं?
आप में से बहुत लोग सोचते हैं, "कितने कमीने हैं।"
समझ रहे हैं?
स्वेन ने विश्वास तोड़ने के लिए
न्यूज़ ऑफ़ द वर्ल्ड पर मुकदमा किया।
उन्होंने दावा किया कि गुप्त बातचीत के दौरान कही बातों को
जिस तरह से तोड़ा-मरोड़ा गया, वह जनता के हित के खिलाफ़ था।
मामला समझौते से निपटाया गया।
न्यूज़ ऑफ़ द वर्ल्ड ने दान दिया
और एरिकसन का पूरा कानूनी खर्च उठाया।
मज़हर महमूद, या फ़र्ज़ी शेख
मशहूर हस्तियों पर स्टिंग ऑपरेशन करता है।
पर क्या ऐसी खोजी पत्रकारिता जायज़ है?
वह अपने काम करने के विवादपूर्ण तरीकों को सही बताते हैं।
क्या ऐसा कोई पल है जब आपको लगता है, "यह अच्छा है।
"क्या मैं सच में उनकी ज़िंदगी बर्बाद कर दूँगा?"
हम बस उन लोगों का पर्दाफ़ाश करते हैं जो आपराधिक और नैतिक रूप से गलत हैं।
वे हमारी तहकीकात के सही पात्र हैं।
जर्नलिस्ट होने के नाते हमारा काम
जनता को सच से वाकिफ़ करवाना है।
पिछले 165 सालों से अखबार यही कर रहा है
और यही करता रहेगा।
एक खास तरह का इंसान ही...
सफल अंडरकवर एजेंट बन सकता है।
लोगों को लगातार धोखा देना,
अपने शिकारों से दोस्ती करना
और उनसे वह हासिल करना...
जो कहानी के लिए ज़रूरी है।
माज़ के साथ काम करके,
मैंने जाना कि मुझमें ऐसा करने की एक स्वाभाविक क्षमता है।
मेरा मानना है कि बचपन में मुझ पर जितने दबाव थे,
उनके चलते मेरी शख्सियत ऐसी बनी।
यू.के. में जन्म लेने वाले, हम पहले अप्रवासी बच्चे थे।
अपने बच्चों को अच्छी ज़िंदगी देने के लिए पिता यहाँ आए।
अच्छी शिक्षा सबसे ज़रूरी थी।
तो मेरे पिता ने मुझे प्रेप स्कूल भेजा।
उसके लिए तीन नौकरियाँ करनी पड़ीं।
इसलिए पहली पीढ़ी वाले हम बच्चों पर, सफल होने के लिए...
काफ़ी दबाव डाला गया।
कि हम वकील बनें, डॉक्टर बनें,
इंजीनियर बनें।
साफ़-साफ़ बताएँ तो,
हमारे माँ-बाप की अधूरी महत्वाकांक्षाएँ...
हम पर लाद दी गईं।
उस दबाव के चलते,
हमने उससे उभरने का एक तरीका निकाला।
और बहुत ही छोटी उम्र से, वह तरीका था
झूठ बोलना।
आपके माँ-बाप कहते। "स्कूल कैसा था?" "बहुत अच्छा।"
"परीक्षा का नतीजा क्या है?" "दस में दस।"
सब झूठ।
सिर्फ़ उस दबाव से बचने के लिए।
मेरे अंदर नैतिकता का एक अलग ही पैमाना बन गया।
मेरे और माज़ के हालात काफ़ी हद तक एक जैसे हैं।
इसलिए मुझे पता है कि वह कैसे पेश आता है,
क्योंकि मेरे साथ भी वैसा ही है।
माज़ के लिए, नतीजा पाने का हर तरीका जायज़ है।
मुझे लगता है कि माज़ को गलत समझा गया क्योंकि लोगों का...
यह अनुमान है कि वह...
निर्दयी है, बुरा है,
कहानी पाने के लिए कुछ भी करेगा।
जो एकदम झूठ है। और बिल्कुल गलत है।
शायद लोगों को उसके बारे में यह नहीं पता कि वह बहुत भला था,
दिलदार का था। परिवार को अहमियत देता था।
अपने दोस्तों का बहुत वफ़ादार था।
उसकी ऐसी कुछ बातें थीं...
जो बहुत अच्छी थीं। बहुत अच्छी थीं।
माज़ के साथ बिताया वक्त...
किसी रोमांच जैसा था।
मैंने माज़ से कहा,
"बाप रे, मैं डेविड कैसिडी की दीवानी हुआ करती थी।"
ज़ी के लिए प्यार
कुछ दिन बाद, मुझे एक सीडी मिली,
और उसमें डेविड कैसिडी के गाने भरे हुए थे।
पहला वाला था, "आई थिंक आई लव यू।"
शायद तुमसे प्यार है
वह आपको बहुत प्यार देता
ताकि आपको लगे कि आपकी अहमियत है।
आप परिवार का हिस्सा महसूस करते।
कि किसी को आपकी ज़रूरत है।
इस तरह, वह आपसे वह सब करवाता
जो वह आपसे करवाना चाहता था।
मैं उसके साथ खबरों पर काम करने लगी।
बहुत तनाव होता था।
पर उसमें... मज़ा आता था।
शायद तुमसे प्यार है तो किस बात का इतना डर है?
शायद मुझे यकीन नहीं है...
हम जगह-जगह घूमकर कहानियाँ पर काम करते थे।
जब मैं उसके साथ समय बिताने के लिए लंदन आती,
मुझे पता नहीं होता था कि अब कहाँ जाऊँगी।
ओ, शायद तुमसे प्यार है...
न्यू यॉर्क से लास वेगस,
और भारत, और दुबई।
मुझे नया पासपोर्ट लेना पड़ा,
क्योंकि वह भर गया था।
घटिया अरेबिया
मेरी खुशकिस्मती थी कि ऐसी कहानियों का हिस्सा थी
जहाँ वह एक बदलाव लाया।
ब्रिटेन यौन गुलामी
जहाँ उसने मदद की।
उसकी बड़ी-बड़ी कहानियाँ, जैसे...
हेटी का बच्चा।
बच्चे की बिक्री
उन कहानियों को करने के बाद उसे...
बहुत खुशी हुई।
एक कहानी थी जिसके बारे में शायद
किसी ने नहीं सोचा था कि वह इतनी बड़ी बनेगी
जितनी कि बनी।
स्लमडॉग मिलियनेयर एक बहुत सफल हॉलीवुड फ़िल्म थी।
उसमें देव पटेल था,
फ़्रीडा पिंटो थी।
रुबीना अली ने फ़्रीडा पिंटो के बचपन का किरदार निभाया था।
फ़िल्म सितारा बनोगी?
-हाँ। -हाँ।
रुबीना बस्ती में मिली थी।
बस्ती में ही पली-बढ़ी है।
माज़ को खबर मिली कि रुबीना का पिता
उसे बेचने की सोच रहा था।
निराशा में आकर लोग वैसे काम करते हैं।
मुंबई
जब हम मुंबई पहुँचे, मैंने उससे पूछा,
"पता है कि यह कैसे होगा?"
माज़ ने जो कहा, याद है। वह बोला,
"तुम दुबई की राजकुमारी बनोगी।"
कहानी यह थी कि मैंने फ़िल्म देखी थी, उसे देखा था, मुझे...
वह सच में अच्छी लगी।
मैं बेऔलाद हूँ।
मैं उसे गोद लेना चाहती हूँ,
उसे ले जाकर बेहतर ज़िंदगी और शिक्षा देना चाहती हूँ।
रुबीना, उसका पिता, उसका चाचा होटल पहुँचे।
माज़ ने उनसे कहा, "चाहते हैं कि यह गोद ले?"
उन्होंने हाँ कहा।
पर पिता ने कीमत बदल दी,
शायद 50,000 पाउंड से 2,00,000 पाउंड कर दी।
क्योंकि अब उसे पता था कि मैं दुबई की राजकुमारी थी।
मैं उन्हें देख रही थी, और देख रही थी कि वे कितने खुश थे,
और मुझे लगा, "अच्छा।
"यह कर सकता है।"
विश्व विशेष स्लमडॉग सितारे की बिक्री
पिता ने शेख को बेटी बेचनी चाही
अगले दिन लेख छपा
और, कम से कम, मैंने यह उम्मीद
नहीं की थी कि वह कहानी इतनी बड़ी हो जाएगी।
उस कहानी ने...
सनसनी मचा दी।
न्यूज़ ऑफ़ द वर्ल्ड में
हैरतअंगेज़ दावे हैं
कि ऑस्कर विजेता, स्लमडॉग मिलियनेयर की
एक बाल कलाकार के पिता ने
एक अंडरकवर रिपोर्टर को अपनी बेटी बेचनी चाही।
अगर माज़ उसमें शामिल न होता,
तो कैसे पता कि कोई बाल उत्पीड़क आकर न कहता, "लो।
"ये रहे पैसे।" और रुबीना को ले जाता?
इसलिए, मैं इस बात की आभारी हूँ
कि कहानी उसके पास आई
और हम उस बच्ची को बचा पाए।
अली के पिता ने कहा कि अखबारों ने गलत आरोप लगाए।
कहा कि उसे फँसाया जा रहा है।
भारत की पुलिस का कहना है कि वे कोई आरोप दर्ज नहीं करेंगे
और यह मामला बंद कर दिया गया है।
मुझे याद है, लैरी किंग ने उसे फ़ोन किया
और कहा कि उससे बात करना चाहता है,
उसे शो पर चाहता है।
लैरी किंग ने हर किसी का,
हर मशहूर हस्ती का इंटरव्यू लिया था।
और फिर उसने माज़ को शो पर आने के लिए कहा।
वह फ़ोन पर था।
मैं तस्वीरें ले रही थी।
लैरी किंग ने माज़ से कहा, "आपका शो पर आना सम्मान की बात है।"
और मुझे लगा, "वाह!
"अच्छा, अब मैं खुश हो गई।"
उसने कर दिखाया।
मज़हर महमूद फ़ोन पर।
आप अपनी कहानी को सच मानते हैं कि पिता ने
वाकई में इस छोटी लड़की को बेचना चाहा?
बिल्कुल, लैरी।
और आपको बता दूँ कि मैं लगातार तीन दिनों तक पिता, रफ़ीक,
और परिवार के दूसरे सदस्यों से मिलता रहा।
उसके चलते माज़ दुनिया भर में एक सनसनी बन गया।
यू.के. में मशहूर होने के बाद...
वह यू.एस. में जाना जाने लगा,
फिर पूरी दुनिया में।
सालों तक, वह कहानियाँ लिखता रहा,
और समय के साथ-साथ, वह खुद कहानी बन गया।
उसमें फ़ौलाद का जिगर रहा होगा।
मैं अंडरकवर रिपोर्टर हूँ।
अपराधियों और नैतिक रूप से गलत कामों का पर्दाफ़ाश।
प्रसारक अकसर इस रहस्यपूर्ण आदमी के व्यक्तित्व का मज़ा लेते,
और शायद आखिरकार उसे उस व्यक्तित्व से और उससे मिलने वाली शोहरत से
प्यार हो गया।
इस तरह रिकॉर्डिंग कर रहे हैं कि पहचान सामने नहीं आएगी।
काम ही ऐसा है। धोखे से काम लेता हूँ।
अगर मेरी पहचान सामने आ गई तो काम नहीं कर पाऊँगा।
हम हमेशा हँसते थे, क्योंकि वह सबसे बदनाम मशहूर आदमी था।
लोग उसका नाम जानते थे,
पर उसका चेहरा नहीं जानते थे।
मेरे लिए हैरत की बात यह थी,
वह "फ़र्ज़ी शेख" के नाम से इतना मशहूर था,
फिर भी लोग झाँसे में आ रहे थे।
डचेस ऑफ़ यॉर्क, सैरा फ़र्गूसन की खुफ़िया रिकॉर्डिंग की गई,
जहाँ वह न्यूज़ ऑफ़ द वर्ल्ड के एक रिपोर्टर को,
एक बिज़नेसमैन के तौर पर
पिछले पति, प्रिंस एंड्रू से मिलाएँगी।
फ़र्गूसन ने माफ़ी माँगी, कहा कि उसकी आर्थिक समस्या जो सब को पता है,
"किसी गलतफ़हमी का बहाना नहीं हैं।"
वह देश भर में एक जानी-मानी हस्ती बन गया।
वह जो हासिल करने निकला था, उसने हासिल किया।
सच कहूँ तो, दुनिया का सबसे अच्छा
खोजी रिपोर्टर बन गया।
महमूद शिखर पर था।
वह शिखर पर था।
वह टैब्लॉयड का राजा था।
लैरी किंग शो पर आ चुका था,
बीबीसी ने उसका इंटरव्यू लिया था।
पर वह काफ़ी नहीं था।
माज़ की महत्वाकांक्षा का कोई अंत नहीं था।
न्यूज़ ऑफ़ द वर्ल्ड
उसे ताकत चाहिए थी।
ऐसी ताकत जो प्रधानमंत्रियों को पद पर बिठा सके या गिरा सके। सरकारों को।
ऐसी ताकत जो सिर्फ़ टैब्लॉयड के संपादकों के पास होती है।
उसने मुझसे कहा कि उसकी महत्वाकांक्षा
फ़्लीट स्ट्रीट का पहला एशियाई संपादक बनना है।
सफल होने के लिए, उसे रूपर्ट मरडॉक को...
खुश करना था।
इतनी दिलचस्पी नहीं हो सकती।
माज़ शायद बहुत ही पेचीदा किरदार था।
बाहर से देखने पर, उसमें...
स्वाभिमान था, आत्मविश्वास था,
मगरूर था, और अहंकारी था।
शायद अंदर से माज़ अलग इंसान था।
सच में लगता है कि उसमें स्वाभिमान नहीं था।
मुझे लगता है, उसे हमेशा लोगों को साबित करने की ज़रूरत महसूस होती।
वह हमेशा न्यूज़ ऑफ़ द वर्ल्ड में
अपने से ऊपर वालों की तारीफ़ और सम्मान का भूखा रहता था।
मालिक से लेकर सब का।
वह उनमें से एक बनना चाहता था।
तो, एक रात, मुझे माज़ का फ़ोन आया।
रूपर्ट मरडॉक मिलने आ रहे थे।
बोला, "कोई बड़ी कहानी चाहिए।"
उन सालों में,
टैब्लॉयड को अप्रवासन को लेकर एक खास सनक होती थी।
दो खास मुश्किलें ये थीं,
एक, अप्रवासियों का ट्रकों में आना,
और मज़दूरी में स्थानीय मज़दूरों की जगह लेने वाले,
बिना कागज़ात वाले प्रवासी।
मामूली मज़दूर 4.55 पाउंड प्रति घंटा
अप्रवासन की कहानियों के खुलासे,
गैरकानूनी अप्रवासन का पर्दाफ़ाश,
उससे अखबार की बिक्री बढ़ती।
मरडॉक को उसमें बहुत दिलचस्पी थी।
तो, माज़ यह चाहता था
कि ज़्यादा से ज़्यादा बिना कागज़ात वाले प्रवासियों को
इकट्ठा करे,
और उन्हें सौंपे।
मैंने कहा, "हाँ, यह हो सकता है।"
उस समय,
बिना कागज़ात वाले पंजाबी प्रवासियों को काम की बेहद ज़रूरत थी।
क्योंकि वे उसी के लिए आए थे।
पैसा कमाकर घर भेजने, ताकि उनके परिवारों को बेहतर ज़िंदगी मिले।
तो, मैं और माज़ एक घर में गए,
जहाँ बहुत से लोग साथ मिलकर रह रहे थे,
जहाँ मुझे पता था कि बिना कागज़ात वाले प्रवासी रह रहे थे।
मैं पंजाब से हूँ, इसीलिए माज़ ने मुझे बुलाया था।
मैंने कहा, "आप लोगों को किसी से मिलाना चाहता हूँ।"
और फिर माज़ अपना भाषण शुरू करता।
"आज किस्मत चमकेगी।
"आपकी ज़िंदगी बदल दूँगा।"
कहानी यह थी कि वह मज़दूरों को काम दे रहा था
जिन्हें एक बहुत बड़ी इमारत का काम करना था।
तो माज़ ने कहा, "मैं अच्छे पैसे दूँगा।
"उतना जितना कोई भी नहीं देगा।
"और अगर उनके पास कागज़ात नहीं हैं, तो और अच्छा है,
"क्योंकि वे वही करेंगे जो कहा जाए।"
माज़ ने उनसे कहा, "शनिवार के दिन,
"हम आपको निर्माण वाली जगह पर ले जाएँगे।
"और फिर हम आपका कद नापेंगे और आपको
"सुरक्षा जूते देंगे,
"हेल्मेट देंगे,
"और चमकने वाली जैकेट देंगे।"
मैं कहूँगा कि वह बहुत अच्छा एक्टर है।
उसने उन्हें यकीन दिलाया।
स्टिंग ऑपरेशन वाला दिन।
शुरू में, थोड़े-बहुत लोग ही आए,
और माज़ थोड़ा सा निराश हुआ,
क्योंकि उसे लगा कि गिने-चुने लोग ही आएँगे।
पर जैसे-जैसे समय बीता, और लोग आते गए,
और उसकी आँखों में नज़र आ रहा था।
इस बात की तसल्ली कि वह सफल रहा।
उन्हें यकीन दिलाना पड़ा। "यह सब ठीक है न?"
तो मैंने कहा, "हाँ, यार। हम तुम्हें जगह दिखाने ले जाएँगे।
"तुम्हें जूते, हेल्मेट दिलाएँगे।
"बस।"
उन्हें पूरी तरह से यकीन हो गया,
बिना ज़्यादा सवाल-जवाब किए।
चुप्पी पसरी थी,
एकदम चुप्पी>
उन्हें देखकर पता चलता था कि उन्हें पैसे की ज़रूरत थी।
पर उन्हें ठीक से पता नहीं था कि क्या हो रहा है।
हमने बड़ी सड़क से मोड़ लिया।
बिना किसी मुश्किल के उन्हें
कॉलनब्रुक डिटेंशन सेंटर छोड़ा गया।
वह एक आम जेल के दरवाज़े जैसा लगता है।
अब तक, लोगों को सब समझ में आ गया था।
हिंसा और नफ़रत का माहौल बन गया था।
और डर का भी।
अब, कॉलनब्रुक को इसकी उम्मीद नहीं है।
उन्हें नहीं पता कि क्या हो रहा है।
अगर वे मना करते, तो मैं नौ दो ग्यारह हो जाता।
मैं भाग जाता।
माज़ ने उन्हें धमकाया।
अगर आपने इन्हें नहीं लिया,
तो वह अखबार में छाप देगा कि...
होम ऑफ़िस जानना नहीं चाहता था।
और तब मुझे एहसास हुआ।
आम तौर पर, आप जो भी करते हैं, उसके हक में
यह कह सकते हैं कि बंदा बदमाश है, या भ्रष्ट है,
या बंदा औरों को तकलीफ़ पहुँचा रहा है।
पर यह कहानी औरों से इसलिए अलग है
क्योंकि ये लोग बदमाश नहीं थे।
ये किसी को कोई नुकसान नहीं पहुँचा रहे थे।
बस अपनी ज़िंदगी को सुधारने के लिए यहाँ आए थे।
और उन लोगों की ज़िंदगी
तबाह करने में मेरा भी हाथ था।
यह सब बस अखबार की एक कहानी के लिए।
यह नहीं करना चाहिए था।
उसे मना कर देना चाहिए था।
लगा जैसे मेमनों को हलाल करने ले जा रहे हैं।
आप सोचेंगे
कि खुद के माँ-बाप अप्रवासी थे,
तो उसे उनकी हालत पर और थोड़ा रहम आना चाहिए था।
पर नहीं।
उसे अपने शिकारों पर कोई रहम नहीं आया।
हमें कहानी मिली।
बस। हमारा काम खत्म।
माज़ को ऐसी कहानियाँ लाने में मज़ा आता जिन्हें लेकर गारंटी थी
कि वे या तो दो पन्नों पर या पहले पन्ने पर छपेंगी।
यह कहानी अखबार के बीच में
एक छोटे लेख में सिमटकर रह गई।
गैरकानूनी अप्रवासियों की दो भरी हुई बसें पकड़ीं
इसलिए वह निराश था क्योंकि उसने सनसनी पैदा नहीं की,
और रूपर्ट मरडॉक का उस पर ध्यान नहीं जाएगा।
और उसे सच में लगा कि उसकी तरक्की होगी।
नहीं होनी थी।
वह हमेशा बाहरवाला रहने वाला था।
कुछ लोग टैब्लॉयड को
घटिया समझते हैं और सोचते हैं,
"ये घटिया कहानियाँ देखो।"
यह सच है कि लोगों की ज़िंदगियाँ तबाह हो सकती हैं।
पर अच्छे बर्ताव के लिए किसी का पर्दाफ़ाश नहीं होता।
अप्रवासन बस वाली कहानी
टैब्लॉयड की बेहतरीन तहकीकात थी।
उसने एक असली समस्या को देखा।
उसे दर्शाने का तरीका सोचा।
और वह लोगों के हित में था।
मज़हर महमूद और न्यूज़ यूके को टिप्पणी देने को कहा गया, पर जवाब नहीं मिला
कॉलर आईडी मज़हर एम
उस समय, वह बदला लेने वाला कोई फ़रिश्ता नहीं रहा,
न्याय के लिए लड़ने वाला जैसा कि मैंने पहले उसे समझा था।
मैंने तय किया कि अब उसके साथ और काम नहीं करूँगा।
एक मिस्ड कॉल है।
मैंने छोड़ दिया।
माज़ रुकने वाला न था।
उसके आस-पास लोग घटते चले गए।
माज़ को ज़्यादा लोगों पर भरोसा नहीं था।
मुझ पर था, उसकी ज़िंदगी का हिस्सा थी।
पर वफ़ादारी बेहद ज़रूरी थी।
एक दिन, माज़ को एक खबर मिली।
पाकिस्तानी क्रिकेट टीम किसी मैच-फ़िक्सिंग में शामिल थी।
आम तौर पर, मैं कुछ नहीं कहती।
लेकिन एक पाकिस्तानी क्रिकेटर था,
मोहम्मद अमीर।
और वह 18 का हुआ ही था।
मैंने माज़ से पूछा। मैंने कहा, "उसे छोड़ क्यों नहीं देते?
"क्योंकि वह 18 का है।"
ज़रा सोचिए। उस उम्र के बच्चे।
बेवकूफ़ियाँ करते हैं।
बोला, "फ़र्क नहीं पड़ता।
"अगर...
"अपराध करो तो सज़ा काटनी पड़ेगी।" यही बात है।
विश्व विशेष पकड़े गए!
क्रिकेटरों की रिश्वतखोरी!
मज़हर महमूद द्वारा
मोहम्मद, पता है, तुम्हें जेल होगी।
तुम्हें जेल होनी चाहिए?
उसके बाद, एक दूरी सी बन गई।
पता चल रहा था कि मेरे सवाल उठाने से वह नाराज़ था।
इस बात में कोई शक नहीं कि जैसे-जैसे माज़ सफल होता गया,
उसे संभालना मुश्किल होता गया।
उसे पसंद नहीं था कि कोई उससे सवाल पूछे।
वह बस कहानी के पीछे जाता।
मानो वह उसमें खिंचा चला जा रहा था।
जब आप किसी के साथ होते हैं और सब अच्छा होता है,
ज़ाहिर है, आपको लगता है कि यह ज़िंदगी भर का साथ है।
अगले दिन वह मुझे हवाई अड्डे ले गया,
और हवाई अड्डे पर कहा,
"पहुँचकर मुझे फ़ोन करना।"
बोली, "ठीक है।"
और फिर...
बस। सब खत्म हो गया।
फिर उससे बात नहीं हुई।
मैंने माज़ के साथ पाँच साल बिताए।
शायद मैं असली माज़ को जानती थी, या...
वही जानती थी जो उसने मुझे दिखाया।
शायद, एक तरह से,
पत्रकारिता ही उसकी ज़िंदगी बन गई।
उसे पूरी दुनिया का...
कोई होश नहीं था,
और माज़ जो करता था, बस उसी तक सीमित था।
पर बड़ी कहानियाँ आती रहीं।
और पाकिस्तानी क्रिकेट वाली खबर के चलते माज़ को कई इनाम मिले।
सेवॉय
उच्च गुणवत्ता वाले क्षेत्र में, सभी ने एकमत होकर उन्हें चुना।
द ब्रिटिश प्रेस अवार्ड्स
तो, बधाई हो...
न्यूज़ रिपोर्टर ऑफ़ द ईयर विजेता
मज़हर महमूद को।
पर जैसा कि आपको पता है, कि मज़हर सामने नहीं आते।
तो, मंच पर कौन आएगा?
मैं उन जजों में से था जिसने मज़हर को रिपोर्टर ऑफ़ द ईयर
और पाकिस्तानी क्रिकेट का पर्दाफ़ाश करने के लिए स्कूप ऑफ़ द ईयर इनाम दिया।
वह सबसे बेहतरीन, बहुत ही पेशेवर जर्नलिस्ट हैं
जिनके साथ काम करने का सौभाग्य मिला।
द प्रेस अवार्ड्स
मुझे यह महसूस करते हुए कोई झिझक नहीं हुई कि वह उसका हकदार था।
मज़हर से जुड़े शर्मनाक राज़ों के बावजूद।
वह इज़्ज़त का हकदार था।
जलन और तारीफ़ का मेल था।
स्कूप ऑफ़ द ईयर, रिपोर्टर ऑफ़ द ईयर।
उसे अपनी शोहरत पर यकीन था।
बीस सालों तक,
मज़हर और न्यूज़ ऑफ़ द वर्ल्ड का रिश्ता बहुत अच्छा था।
पर किसी को उम्मीद न थी कि वह इस तरह खत्म होगा।
किसी को नहीं।
कई मशहूर हस्तियाँ फ़ोन हैक करने के आरोप लगाकर
न्यूज़ ऑफ़ द वर्ल्ड के खिलाफ़ कार्यवाही कर रही हैं।
मेट्रोपॉलिटन पुलिस ने अखबार के रिपोर्टरों की
रणनीति को लेकर जानकारी माँगी है।
मज़हर महमूद को टिप्पणी देने को कहा गया, पर जवाब नहीं मिला
न्यूज़ यूके को टिप्पणी देने को कहा गया, पर जवाब नहीं मिला
द्वारा अनुवादित परवीन कौर शोम
रचनात्मक पर्यवेक्षक शीला सिजिन मैथ्यूज़